text: Pas på tricktyven når du er på blå mandag
  28 april 2014 kl. 05.51
  Der er ekstra grund til at være opmærksom, når årets konfirmander skal fejre sammen med vennerne. Lomme og tricktyve lurer på de unge, der netop den dag ofte er mere uopmærksomme og fjollede og dermed lette ofre.
  Stadig flere konfirmander har de seneste år oplevet at blive udsat for lomme eller tasketyverier i forbindelse med fejringen af blå mandag. Ifølge sikkerhedsrådgiver Sunny Cagara så er det vigtigt, at forældrene får en snak med de unge, inden de begiver sig afsted.
  Se gode råd her
  - Tag en samtale om selve dagens forløb- Aftal spilleregler for, hvornår den unge skal ringe hjem for afhentning eller afhentes- Minimer kontanterne fra konfirmationen eller erstat dem med et ungdomskreditkort fra banken- Læg konfirmandens værdisager i aflukkede lommer?- Mind konfirmanden om ikke at gå alene- Oplær den unge i at være på vagt over for fremmede- Oplær den unge i at spotte tyvenes afledningsmanøvrer. F.eks. fremmede som vil skåle eller tage selfies med dem til blå mandag
  
  